cyanic-selkie/wikianc huggingface dataset:
Хавзипашини конаци
Реставрација
Во 2009 година започнат е проект за обнова и реставрација на Хавзипашините конаци, каде што ќе биде сместен националниот филмски фонд на Кинотеката на Македонија. Хавзипашините конаци ќе имаат три дела, од кои едниот ќе биде депо за филмови, другиот мултимедијален со џебнокино и филмски музеј. Проектот го реализира Владата на Македонија и Министерството за култура.
The Black Keys
The Black Keys ― американско рок дуо основано во Акрон, Охајо, во 2001 година. Групата ја сочинуваат Ден Ауербак (гитара, вокал) и Патрик Карни (тапани). Дуото прво започнало како инди група, снимало музика во подруми и сами ги продуцирале своите плочи, а потоа станале една од најпопуларните гаражни рок групи за време на вториот бран на заживување на жанрот во 2000-тите. Блуз рок музиката на групата најмногу се должи на блуз влијанијата врз Ауербах од музичари како Џуниор Кимброу, РЛ Бурнсајд, Хаулин Волф и Роберт Џонсон.
Ауербак и Карни биле другари уште од детство, а групата ја основале по завршување на колеџ. Откако потпишале со независниот издавач Alive, го објавиле нивниот деби албум, The Big Come Up (2002), по кој склучиле договор со Fat Possum Records. Оттогаш, во следната деценија, Black Keys преку долги турнеи по мали клубови, често издавање на албуми и настапи на музички фестивали изградиле андерграунд база на обожаватели. Нивниот трет албум, Rubber Factory (2004), бил позитивно оценет од критиката и го зацврстил угледот на групата, и поради тоа во 2006 година потпишале договор за снимање со големата издавачка куќа Nonesuch Records. По четири самопродуцирани албуми во импровизирани студија, дуото албумот Attack &amp; Release (2008) го објавило во професионално студио и бил ангажиран продуцентот Danger Mouse, кој подоцна станал нивен чест соработник.
Во 2010 година, по објавувањето на албумот со Brothers, на кој е и песната „Tighten Up“ групата стекнала поширока популарност, а освоиле и освои три Греми награди. Следниот албум El Camino од 2011 година добил огромни пофалби од критиката и се искачил на второ место на Билборд 200, по што групата се одлучила за ја започне својата прва концертна турнеја во кариерата, турнејата El Camino. Албумот El Camino и хит песната на него „Lonely Boy“ на групата ѝ донеле три Греми награди. Во 2014 година, тие го издале својот осми албум, Turn Blue, нивен прв албум кој се искачил на прво место во САД, Канада и Австралија. По завршувањето на турнејата Turn Blue во 2015 година, дуото направило пауза од неколку години за да се посветат на споредни проекти и да продуцираат музика за други пејачи. Се вратиле во 2019 година со нивниот деветти албум, Let's Rock. Оттогаш објавиле уште два студиски албума: Delta Kream (2021), на кој има преработки на хил-кантри блуз; и Dropout Boogie (2022).
Дискографија
Студиски албуми
Гербиц
Гербиц (Gerbitz) — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од градот Нинбург.
Рекниц-Требелтал
Рекниц-Требелтал (Recknitz-Trebeltal) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Трибзес.
Општинската заедница Рекниц-Требелтал се состои од следниве општини:
Секс Џемс
Секс џемс (англиски: Sex Jams) се австриска рок-група, основана во 2008 година во Виена, која свири хард-кор и поп-панк музика. Во групата членуваат: гитаристот Лукас Бауер, пејачката Катарина Тренк, басистот Флоријан Сејсер, гитаристот Фолфганг Мустл и тапанарот Руди Берјтентелер.
Дискографија
"Секс џемс" се основани во 2008 година во Виена, кога хард-кор составот, во кој членувале Лукас Бауер и Флоријан Сејсер, се распаднал. Тогаш, на двајцата им се приклучила Катарина Тренк и тие оформиле нова група под името "Секс џемс". Инаку, гитаристот Мустл е познат и по неговата работа со составот "Killed By 9 V Batteries". Првиот албум на Секс џемс се вика "Post Teenage Shine". Во 2013 година, "Секс џемс" го објавиле својот трет албум "Trouble, Honey", чија обвивка била дизајнирана од уметникот Бјурнбоерн. Концертната промоција на овој албум започнала со настапи низ Балканот. Како дел од оваа турнеја, на 22 март 2013 година групата свирела во Скопје, во клубот "МКЦ".
Бочац (Бања Лука)
Бочац е населено место и месна заедница на подрaчјeто на градот Бања Лука, Република Српска, БиХ. Според прелиминарните податоци од пописот на жители од  2013 година, во оваа населено место биле попишани 946 лица.
Стопанство
Во близина се наоѓа истоимено акумулациско езеро и Хидроелектрана Бочац која го напојува градот Бања Лука со електрична енергија.
Култура и образование
Во Бочац погоре од Хидроелектраната се наоѓа и Тврдина Бочац која прв пат се споменува во  1448 година.
Бисерка Цвејиќ
Бисерка Цвејиќ (родена Катушиќ; Крило, 5 ноември 1923 - Белград, 7 јануари 2021 година) била српска оперска пејачка.
Биографија
Бисерка е родена во Далмација, а потоа со родителите се преселила во Белгија. Започнала да пее во црква каде ја советувале да учи пеење. По Втората светска војна се враќа во Југославија. Се запишала на Музичката академија во Белград во класата на професорот Јосип Ријавец, познат тенор. Директорот на белградската опера Оскар Данон и понудил постојан ангажман. Таа го имала своето деби на сцената во 1950 година. Нејзината прва голема улога била Шарлот во операта Вертер (1954). Во следната улога, Ебола во операта Дон Карлос, постигнала голем успех.
Заминала во Виена од Белградската опера во 1961 година, каде што учествувала на снимањето на операта Војна и мир на Сергеј Прокофјев. На аудицијата во Виена таа во судницата пеела сцена од Аида и аријата Ебола. Шест месеци подоцна, таа добила покана од Државната опера во Виена да ја замени Џулиет Симионато. Таа доживеал голем успех на сцената на оваа оперска куќа. Била ангажирана од Херберт фон Карајан, а нивната соработка траела до 1979 година. Дваесет години настапувала во Виенската државна опера како водечки мецосопран. Интерпретирала 25 улоги и имала околу 370 изведби.
Џудо на Летните олимписки игри 2012
Натпреварите во џудо  на Летните олимписки игри 2012 во Лондон се одржаа од 28 јули до 3 август во Ексел Центарот. Во програмата беа вклучени вкупно 14 дисциплини, 7 во машка и 7 во женска категорија.
Бисерка Цвејиќ
Биографија
На нејзината посета на Сплит диригирал Курт Адлер од Метрополитен операта. Била поканета да го посети Митрополитен, а со оваа куќа соработувала од 1961 до 1968 година. Настапувала во Минхен, Берлин, Барселона, Неапол, Верона, Москва, Лондон, Токио, Буенос Аирес... Дебитирала на Миланската скала во јануари 1970 година со улогата на Далила во операта Самсон и Далила. Нејзини најважни улоги биле: Кармен, Амнерис, Еболи, Акучена, Бранген, Фрика и Далила.
Бисерка Цвејиќ била позната и како ораториумска пејачка и интерпретатор на соло песни. Критичарите ја опишувале како мецосопран од Верди, суверена пејачка со униформа, младешки свеж глас. Нејзините толкувања се опишани како префинети. Таа одлично го совладала и јазикот на француските оперски ликови.
Се повлекла од оперската сцена со полна сила во 1978 година. Таа има изведено вкупно 77 мецосопрански улоги во речиси 1.800 изведби на сцените ширум светот. Следните дваесет години работела како педагог, односно професор по соло пеење на Факултетот за музичка уметност во Белград, а подоцна и на Академијата за уметности во Нови Сад. Еден од нејзините ученици е Жељко Лучиќ, еден од најдобрите баритони во светот.
Заедно со сопругот Душан Цвејиќ е автор на книгата „Уметноста на пеењето“.
На крајот на 2014 година и била доделена наградата за животно дело Доситеј Обрадовиќ во февруари 2015 година. Починала на 7 јануари 2021 година. и била погребана на Новите гробишта во Белград.
Оскоруша (Смедеревска Паланка)
Оскоруша е еден од ридовите во близина на градот Смедеревска Паланка, Србија. Врвот на ридот е 265 метри надморска височина.
Опис
Од врвот на ридот може да се види градот Вршац на север; планинскиот венец Копаоник на југ на оддалеченост од 210 километри ; областа блиску до реката Дрина на запад; и областа во близина на градот Бор на исток на растојание од 180 километри. Врвот на ридот видливи се и планината Ртањ, планината Девица кај градот Ниш, планините Јастребац, Авала, Космај, Букуља, Венчац и Рудник ; и градовите Пожаревац, Ковин, Свилајнац, Велика Плана, Деспотовац, Жабари и Аранѓеловац.
Историја
Помалку од една милја подалеку е археолошкиот локалитет Медведњак. Истражувањето било спроведено на Медведњак од Универзитетот во Калифорнија, Лос Анџелес. Се претпоставува дека во областа Оскоруша се наоѓала црква која била уништена во 17 век од лизгање на земјиштето.
Наводи
44.408°N, 20.971°W<templatestyles src="Module:Coordinates/styles.css"> 44.408°N, 20.971°W
Регионален пат 1305
Регионален пат 1305 (ознака: Р1305) — регионален пат во Македонија, со насока на движење југ-северозапад. Има вкупна должина од 67,7 километри и 7 делници. Патот започнува во селото Кукуречани и се движи преку Демир Хисар до селото Другово, поминувајќи преку областа Железник.
Делници
Регионалниот пат 1305 според Јавното претпријатие за државни патишта има вкупно 7 различни делници.
Свесност
Свесноста - психолошкиот процес на намерно фокусирање на сопственото внимание кон искусување на сегашноста без никакво осудување. Намерното фокусирање за постигнување на свесноста може да се развие на повеќе начини преку тренирање на умот, на пример преку медитација. Учењето за свесноста потекнува од Будистичките традиции и засновано на Зен, Випасана и тибетските медитациски техники.
Во склоп на клиничката психологија и психијатрија се имаат развиено бројни терапевтски примени на свесност за помош при различни психолошки состојби. Практикувањето на свесност се користи за намалување на депресија , стрес,  вознемиреност   и одвикнување од зависност од дрога. Клинички студии имаат покажано дека практикувањето на свесност го подобрува физичкото и менталното здравје кај различни категории на пациенти. Програми засновани на практикување свесност се применуваат во школи, затвори, болници, и други средини, како и за дополнителни цели како што се здраво стареење, балансирање на тежина, атлетски способности, помагање на деца со специјални потреби, итн. Практикувањето на свесност може да има превентивно влијание во спречувањето на ментални здравствени проблеми.
Свесност во Будистички Контекст
Иако дефинициите и техниките за свесност се разновидни, Будистичките традиции ја објаснуваат свесноста преку идејата дека минатите, сегашните и идните моменти се појавуваат и исчезнуваат како моментални чувствени импресии и ментални феномени. Имено, способноста на “внимание“ (будизам:manaskara) е универзална, што значи дека човекот секогаш дава внимание на нешто. Нашето внимание може да биде “соодветно“ (будизам:yoniso manaskara) кога се наоѓаме целосно во сегашниот момент, или “несоодветно“ (будизам:ayoniso manskara) кога му даваме внимание на нешто што нè одвлекува од сегашноста и овдешноста. Вистинската свесност прифаќа сè без осудување или реагирање. Таа вклучува сè и сака сè. Праксата на свесност се стреми да најде начин да го одржи вниманието преку целиот ден.
Зборот за свесност во Санскрит јазикот е смрити (smriti), што значи “запамти.“ Свесноста е запаметување да се вратиме во сегашноста.
Врста (должина)
Една межеваја верст (гранична врста) е двојно подолга од обичната врста.
Денес зборот врста се користи колоквијално како синоним за километар.
H I-подрачје
H I-подрачје — облак во меѓуѕвездената средина сочинет од неутрален атомски водород (HI), покрај месното изобилство од хелиум и други елементи. (H е знакот за водород, а I означува неутрален атом. Овие подрачја не оддаваат видлива светлина (освен во спектралните линии од други неводородни елементи) туку се распознаваат по подрачјето на спектралната линија 21 см (1.420 MHz). Оваа линија има многу ниска веројатност за преод, така што потребни ѝ се многу големи количества водорден гас за да биде видлива. Во јонизациските предници, каде H I-подрачјата се судираат со јонизиран гас во ширење (како H II-подрачје), второспоменатото сјае посилно отколку вообичаено. Степенот на јонизација во H I-порачје е многу мал, со околу 10−4 (т.е. една честичка на 10.000). При типичен меѓѕвезден во галаксиите како Млечниот Пат, H I-подрачјата се најустојчиви при температури или под 100 или над неколку илјади келвини; гасот помеѓу овие температури се загрева и лади многу бргу, постигнувајќи еден од устојчивите температурни режими. Во рамките на една од овие фази, гасот обично се смета за изотермен, освен кога е близу H II-подрачје во ширење. Близу ова подрачје, и во густо H I-подрачје, тоа е одвоено од непореметеното H I-подрачје со ударна предница и од H II-подрачјето со јонизирачка предница.
Нагледна претстава
H I-подрачјата делотворно впиваат фотони кои се достатно енергетски да го јонизираат водородот, за што се потребни 13,6 електронволти. Ваквите подрачја се сеприсутни во Млечниот Пат; Локмановата Дупка е една од малкуте празнини преку кои може јасно да се набљудуваат далечните објекти при крајноултравиолетови и благорендгенски бранови должини.
Готфрид Вилхелм Лајбниц
Готфрид Вилхелм фон Лајбниц (Gottfried Wilhelm Leibniz;, - , ) — германски филозоф, научник, математичар, дипломат, библиотекар, и адвокат, кој по татко потекнувал од Лужичките Срби. Заслуга на Лајбниц е откривањето на математичката функција, која тој ја користел за да опише величина во однос на крива, како, на пример, положба на точка на крива и наведнатост на крива. Заедно со Њутн, тој е најзаслужен за развојот на современото диференцијално и интегрално сметање.
Значење и влијание
Германскиот филозоф Фридрих Ниче има критички однос кон творештвото на Лајбниц кого го нарекува „несвесен фалсификатор на пари“, „махер“ и „најголем кочничар на интелектуалната праведност на Европа“.
VІ македонски конгрес
Шестиот македонски конгрес на македонските друштва се одржал во Софија во месец мај 1899 година.
Заседание, делегати и работа
На овој конгрес учествувале 42 делегати и 34 друштва. На конгресот отворено се дискутирало за подготовка и кревање на востание во Македонија.
Поранешниот трговски агент Димитар Ризов истакнал дека ВМК (Врховен македонско-одрински комитет) при себе треба да има воено одделение и да ги слуша советите и укажувањата на специјалистите.
Во тој поглед на конгресот Г. Капчев истакнал дека ослободувањето на Македонија зависи од Големите сили.
Наспроти ваквите ставови Антон Бозуков истакнал дека ослободувањето може да се изведе со сопствени сили и тоа со неколку последователни востанија.
Ризов сметал дека треба да се крене едно но добро подготвено востание.
Меѓу другото Димитар Ризов предложил двајцата задгранични претставници на ТМОРО, Гоце Делчев и Ѓорче Петров да влезаат во Комитетот за да дојде до обединување на ВМК (Врховен македонско-одрински комитет) и ТМОРО во една организација.
Неговиот предлог бил отфрлен.
На крајот од конгресот Димитар Благоев предложило создавање на Балканските соединети држави, но и неговиот предлог бил отфрлен.
Решенија
Конгресот го избрал Александар Радев за претставник на ВМК на Првата конференција на мирот во Хаг. Тој требало да стапи во контакт со ерменската организција Трошак и заедно да го покренат македонското и ерменското прашање.
Список на државни водачи во 92 година
Ова е список на државни водачи во 2 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Антемунт
Антемунт — име езеро, древен град и област во древната историја на Халкидичкиот Полуостров, сместени на територијата на денешниот Полигеро. Точната местоположба на градот Антемунт сè уште не е утврдена, но се претпоставува дека се наоѓал меѓу денешните гратчиња Галачишта и Царево Село. Според археологот Јоаким Папангелу, Антемунт е во полето кај Галачишта и над неговите урнатини е изградена црквата „Св. Петка“.
Еден од првите владетели на Антемунт бил Меропс, убиен во обидот да ја земе Палена, ќерка на одомантскиот крал Ситон. Областа станала дел од Македонското Кралство во 510 г. п.н.е. кога Аминта I Македонски се осојузил со Персиското Царство и Персијците му ги вратиле териториите на исток од устието на Вардар. Во 505 г. п.н.е. Аминта му ги понудил Антемунт и Јолк на соборениот атински тиран Хипија. Аминта веројатно тогаш не ги држел овие два града, туку само предложил заедничка воена експедиција. Хипиј го одбил предлогот.
Градот е окупиран од Атињаните во 432 г. п.н.е. и од Олинт во 382 г. п.н.е. На крај, во 379 г. п.н.е. Антемунт повторно влегол под македонско владение. Според Флавиј Аријан, во Битката кај Ис на Александар во 333 г. п.н.е. учествувал антемунтски коњички ескадрон со командант Перјод. Големиот хеленистички град Антемусија во Месопотамија е наречен по Антемунт.
Од 1928 до 1936 г. Галачишта носело името Антемундас или Антемус, по името на античкиот град. Потоа е вратено неговото традиционално име. Така била наречена и општината со седиште во Галачишта од 1998 до 2011 г. кога е соединета со општината Полигеро.
Иродова порта
Иродова порта е порта која се наоѓа во Стариот град во Ерусалим. Се наоѓа во муслиманската населба на градот паралелно од Дамаската порта во христијанската населба.
ЖС „Ѓорче Петров“
Железничката станица „Ѓорче Петров“ — железничка станица во Република Македонија, со следниве географски координати: СГШ 42o 01 ' 04 , ИГД 21o 21 ' 53 . Се наоѓа во северозападниот дел на Скопската Котлина веднаш од десната страна на реката Лепенец помеѓу селото Бардовци и населбите Ѓорче Петров, Даме Груев (Геге) и фабриката „Карпош“. Железничката станица Ѓорче Петров е оддалечена 14,2 километри од главната централна железничка станица Скопје и претставува железничка крстосница за пругите кон Кичево и Косово. Станицата е трета постојка и втора железничка станица на пругите кон Кичево и Косово и воедно една од 5-те железнички станици во потесното градско подрачје на Скопје. Пругата и колосеците на железничката станица Ѓорче Петров не се електрифицирани. На железничката станица Драчево, сообраќаат и застануваат патничките возови кои одат за Кичево и Приштина (Косово).
Педа
Педа — единица мерка за должина која се користи кај многу словенски народи. Го претставува растојанието помеѓу врвот од палецот и врвот од малиот прст кога дланката е наполно раширена, кое е еднакво на 17,78 см.
Педата се делела на 4 вршоци (1 вршок = ~ 4,44 см)
Интерпор
Меѓународното друштво за порозни материјали (познато и како Интерпор) е меѓународна, независна и непрофитна научна организација за истражувачи во полето на порозните материјали и сродните дисциплини. Друштвото е основано во 2008 година од страна на група научници од Германија, Норвешка, Соединетите Американски Држави, Франција и Холандија. Денес членовите на Интерпор потекнуваат од сите континенти, освен Антарктикот. Друштвото организира годишна научна конференција на различна локација секоја година. На конференцијата присуствуваат околу илјада учесници-истражувачи од академскиот, владиниот и приватниот сектор. Домаќин на четиринаесетата годишна научна конференција (Интерпор 2022) ќе биде Кинескиот нафтен универзитет (источна Кина) во Ќингдао, Кина.
Хаџидимитрова кула
Хаџидимитрова кула (Πύργος Χατζηδημητρέων) — станбено-одбранбена кула во селото Цармариново, Негушко, Егејска Македонија. Изградена е околу 1840 г.
Геза Имре
Геза Имре (Géza Imr, роден на 23 декември 1974 година) — унгарски мечувалец, кој освоиl три олимписки медали на натпреварите на Епе, сребрен медал на Летните олимписки игри во 2004 година во Атина, бронзен медал на Летните олимписки игри во 1996 година во Атланта и сребрен медал на Летните олимписки игри 2016 во Рио де Жанеиро. Тој беше светски шампион во 2015 година во Москва.
Тој е сопруг на Беатрикс Кокени, унгарскка ракометар ка.
Црква „Св. Никола“ - Дервешани
Свети Никола (Αγίου Νικολάου) — средновековна црква во селото Дервешани, Серско, Егејска Македонија. Влегува во состав на Серско-нигритската епархија на Цариградската патријаршија.
Местоположба
Црквата е разположена на 1,3 км јужно од Дервешани, во полето под јужните падини на Сминица.
Историја
Храмот е изграден во XIV век. Веројатно е поврзана со манастирската црква „Св. Никола Кантопулски“, метох на манастирот „Св. Бессребреници“, кој пак бил во владение на Иверскиот манастир. Сè до 1953 г. црквата била во голема мера напуштена и обрасната со растенија. Во 1956 г. е расчистена и лошо подновена, заменувајќи го покривот со бетонска плоча. Првобитниот живопис е зачуван во апсидата на исток — денешната претстава на Богородица Поширока од небесата ја повторува изворната. Датумот на современата мермерна плоча е произволен.
Опис
Храмот е е поствизантиски еднокорабен триконхален храм со купола и внатрешни димензии од 4,50 × 5,23 м со конхите. Сите конхи однадвор се полукружни. На источниот ѕид на апсидата се забележуваат мали фрагменти од првобитните фрески.
Јамаци
Јамаци (yamaklar) — помошни трупи на војската на Отоманското Царство, кои биле формирани од локалното муслиманско население. Првично, тие биле воени членови на отоманските сили кои во подоцнежните периоди на царството се развиле во нововработените јаничарски трупи и на крајот станале лошо тренирани и лошо платени гарнизори .Најчесто Јамаците биле професионалци за обезбедување на тесните речни или морски пространства.
Арапскиот збор јамак значи „асистент“ или „пријател“. Бошњачкото презиме Јамаковиќ потекнува од отоманскиот термин за „регрут на јаничари“.
Првично, Јамаците биле цивили кои биле мобилизирани за различни задачи за време на војните или како волонтери кои сакале да бидат регрутирани како јаничари. Локалните занаетчии кои се дружеле со јаничарите биле наречени јамаци затоа што им помагале на јаничарите.
На крајот на 18-ти и почетокот на 19 век тие станале извор на немири и отпорност на реформите. Тие станале познати со изградбата на двете отомански тврдини на Босфорот - Анадолски Хисар и Румелихисар, благодарение на што се случило освојувањето на Цариград.
Дамаската порта
Дамаската порта ( исто така позната и како Shechem Gate или Nablus Gate ) е порта која се наоѓа во стариот град во Ерусалим. Модерната градба на оваа порта била градена во 1542 година од страна на султанот Сулејман Величествениот.
Оригиналната врата била градена во времето на Вториот храм. Римјаните исто така ја изградиле во времето на Хадријан, во 2 век п.н.е.. Арапите оваа порта ја нарекуваат Баб ел-Амуд. Оваа врата е северен влез на христијаните во Стариот град во Ерусалим во време на крстоносните војни.
Вратата се состои од две кули. До оваа локација се наоѓа арапскиот пазар. Во 1972 година од страна на Рабин Меир Кахан имало предлог оваа порта да биде соѕидена сè со цел да се заштити евреиското население од муслиманите. По протестот кој го упатила израелската влада кон муслиманите, исто така бил и одбиен предлогот на Кахан.
Поврзано
Стар град ( Ерусалим )
Трибзес
Трибзес (Tribsees) — град во округот Западна Померанија-Риген, во сојузната покраина Мекленбург-Западна Померанија, Германија. Се наоѓа на 33 километри југозападно од Штралзунд и 40 километри источно од Росток. Градот претставува административно седиште на општинската заедница Рекниц-Требелтал.
Рамна Гора (височина)
Рамна Гора е една од висорамнините во централна Србија, на планината Сувобор. Познато е како родно место на современото четничко движење под водство на Драгољуб Михаиловиќ во 1941 година.
Рамна Гора била место на прослава по повод 50-годишнината од Денот на VE во 1995 година. Меѓу другите, на прославата присуствувал и мајорот Ричард Фелман од воздухопловните сили на Соединетите Американски Држави, еден од повеќето од 400 американски воздухопловци спасени од четниците за време на Втората светска војна. Според статистичките податоци составени од единицата за спасување на воздухопловните сили на САД, помеѓу 1 јануари и 15 октомври 1944 година, од Југославија биле префрлени вкупно 1.152 американски воздухопловци, 795 со помош на југословенските партизани и 356 со помош на српските четници. .
Лимфоцит
Лимфоцитите се тип на леукоцити кои се од фундаментално значење за имуниот систем поради тоа што ја детерминираат специфичноста на имуниот одговор при инфективни микроорганизми и други туѓи супстанци. Кај луѓето, лимфоцитите се околу 25 до 33% од вкупниот број на леукоцити. Тие се наоѓаат во циркулацијата, а исто така се сконцентрирани во централните лимфоидни органи и ткива, како слезината, крајниците и лимфните јазли, каде најчесто се случува имуниот одговор.
T-клетки и B-клетки
Двата примарни типа на лимфоцити се В-лимфоцитите и Т-лимфоцитите, или В-клетки и Т-клетки. И двете потекнуваат од клетките во коскената срцевина и се слични по облик. Некои лимфоцити мигрираат до градната жлезда, каде созреваат во Т-клетки; другите остануваат во коскената срцевина, каде (кај луѓето) се развиваат во В-клетки. Повеќето лимфоцити се краткотрајни, со просечен живот од недела до два месеца, но повеќето живеат со години, создавајќи фонд на долготрајни Т и В-клетки. Овие клетки се одговорни за имунолошката “меморија” за побрз и посилен одговор за втора средба со истиот антиген.
Клетки-природни убијци (NK-клетки)
Клетките-природни убијци се способни за уништување особено на клетки инфицирани со вирус и туморни клетки, но притоа на својата површина немаат рецептор со висока специфичност како правите лимфоцити.
Функција
Преку рецепторни молекули на нивните површини, лимфоцитите се во можност да врзуваат антигени (туѓи супстанци или микроорганизми) и да помагаат за нивното отстранување. Секој лимфоцит носи рецептори кои се врзуваат за специфичен антиген. Можноста за одговор на практично секој антиген доаѓа од големиот вариетет на лимфоцити кои ги содржи телото. Секој од нив е способен да препознае еден специфичен антиген.
Еднаш стимулираниот лимфоцит (со врзување на антиген) се дели на повеќе идентични клетки. Некои од клонираните В-клетки се диференцираат во плазма клетки кои произведуваат антитела. Овие антитела се слично моделирани по рецепторите на претходничките В-клетки и, еднаш ослободени во крвта и лимфата, се врзуваат за целниот антиген и иницираат негова неутрализација или уништување. Производството на антитела продолжува за неколку денови или месеци, сѐ додека не се уништат антигените. Други В-клетки, мемориски В-клетки, се стимулираат да се делат, но не се диференцираат во плазма клетки; тие го снабдуваат имуниот систем со долга меморија.
Во тимусот, Т-клетките се делат и диференцираат во помошни, регулаторни или цитотоксични Т-клекти или, пак, стануваат мемориски Т-клетки. Потоа тие доаѓаат до периферните ткива или циркулираат во крвта или лимфниот систем. Еднаш стимулирани од соодветниот антиген, помошните Т-клетки секретираат хемиски гласници наречени цитокини, кои ја стимулираат диференцијацијата на В-клетки во плазма клетки. Регулаторните Т-клетки ги контролираат имуните реакции. Цитотоксичните Т-клетки, кои се активираат од различни цитокини, се врзуваат и ги уништуваат инфицираните клетки и канцерните клетки.
白血球
Куриум(III) оксид
Синтеза
Куриум сесквиоксид може да се подготви на различни начини. (Забелешка: Имајте на ум дека начините наведени подолу не ги содржат сите можни начини на кои може да се произведе. )
Палење со O2 : Куриум(III) оксалат се таложи низ капиларна цевка. Талогот се запали со гасовит кислород на 400 степени °C, а добиениот производ термички се разградува преку 600 °C и притисок од 10 −4 mm.
Аеросолизиран курум секвиоксид: Процесот на аеросолизација на Cm2O3 може да се направи преку повеќе експериментални процеси. Вообичаено, Cm2O3 се аеросолизира за експериментални процедури кои треба да ги откријат ефектите на металот куриум во биолошки систем.
Пат 1: Традиционалната реакција на аеросолизација користи куриум метал како почетен материјал. Додека металот куриум е откриено дека природно постои како мешавина од 87,4% 244 Cm, 8,4% 243 Cm, 3,9% други изотопи на куриум и ~ 0,3% од ќерката нуклид, плутониум, во повеќето аеросолизирани синтези на куриум (III) оксид, куриум металот се прочистува преку екстракција со растворувач на куриум нитрат и бис (2-етилхексил) фосфорна киселина во толуен за да се отстрани плутониумот. NH3OH потоа се додава во прочистениот куриум нитрат, а добиениот талог се собира и се исплакнува со дејонизирана вода. Талогот (Cm2O3) е повторно суспендиран во растворувач и аеросолизиран со некој вид генератор на аеросол со висока моќност (на пример: Лавлејс небулизатор).
Пат 2: Во други аеросолизации, наместо додавање на NH3OH на прочистениот куриум нитрат, се користи амониум хидроксид за прилагодување на pH вредноста на растворот на 9. Зголемената базичност на растворот создава талог од куриум хидроксид. Овој талог потоа се собира преку филтрација и повторно се суспендира во дејонизирана вода, а потоа се користи небулизатор за аеросолизација на производот.
Намалување со водороден гас: раствор од куриум трихлорид се испарува до суво со чиста азотна киселина за да се произведе куриум нитрат. Куриум нитратот потоа се запали во воздух, произведувајќи куриум оксид, за кој се верува дека е средна структура помеѓу CmO2 и формирањето на Cm2O3. Средството се струга во капиларни цевки прикачени на вакуумски систем и се намалува со гасовит водород - резултат на согорувањето на UH3.
Добивање курум-244: За многу од реакциите опишани погоре, металот на куриум го обезбедува надворешен продавач на мало. За да се добие курум метал, 239 Pu метал може да се испрати преку процесот на зрачење на купот опишан со процесите на радиоактивно распаѓање подолу (забележете дека неутроните се означени со буквата „n“ и бета-минус честичките со „β-“):
239 Pu + n ---> 240 Pu + n ---> 241 Pu + n ---> 242 Pu + n ---> 243 Pu+ β− ---> 243 Am + n ---> 244 Am + β− ---> 244 Cu.
Сепак, 244 куриум е еден од понестабилните изотопи на куриум, така што сите структурни податоци добиени за соединенија кои содржат 244 Cm може да отстапат од очекуваното како резултат на структурно оштетување. Експериментално е утврдено дека, во рок од еден ден, параметарот на решетката на 244 CmO2 се зголемува за фактор од 0,2%. Се претпоставува дека ова е резултат на слабеењето на меѓуатомските интеракции помеѓу куриумот (IV) и соседните оксидни групи како резултат на алфа-распаѓањето. Ова влијае на топлинската спроводливост на оксидите на куриум, предизвикувајќи таа експоненцијално да се намалува со текот на времето додека се зајакнуваат ефектите од алфа-распаѓањето. Пријавени се и абнормални фазни транзиции и се теоретизирани дека се резултат на индуцирано само-зрачење, или за 244 Cm или присуство на остатоци од 244 Am од нецелосно радиоактивно распаѓање.
Структура
Кубните и моноклиничките форми центрирани на телото се најчестите полиморфни форми на куриум триоксид, произведени од хемиските реакции опишани погоре. Нивните кристални структури се многу слични. Еден од полиморфите на куриум триоксидот - кубната форма во центарот на телото - спонтано се трансформира во хексагонална форма по неколку недели. Оваа трансформација е подложена на спонтано распаѓање на алфа од 244 cm, што предизвикува ефекти на оштетување на зрачењето во кубната кристална решетка за да ја искриви до хексагоналната. Иако не е експериментално докажано, постојат шпекулации дека моноклиничкиот куриум триоксид може да биде средна форма помеѓу трансформацијата на кубната форма во онаа на хексагоналната. Кубната форма на куриум триоксид центрирана на телото постои под температури од 800 степени °C, моноклиничната форма помеѓу 800 °C и 1615°C, а хексагоналната форма над 1615 °C.
Кристалографија
Моноклиника:
(**: Ниту една од овие должини не содржела дадени несигурности. )
Податоци
Уште од откривањето (и изолацијата) на 248 Cm, најстабилниот изотоп на куриум, експерименталната работа на термодинамичките својства на куриум секвиоксидот (и другите соединенија на куриум) станала поприсутна. Сепак, 248 Cm може да се добијат само во примероци од mg, така што собирањето податоци за соединенијата што содржат 248 Cm трае подолго отколку за соединенијата кои претежно содржат други изотопи на куриум. Табелата со податоци подолу одразува голема разновидност на податоци собрани специјално за куриум секвиоксид, од кои некои се чисто теоретски, но повеќето од нив се добиени од соединенија од 248 Cm. (*: Се покажало дека различни синтези на куриум триоксид произведуваат соединенија со различни експериментални точки на топење. Точката на топење дадена во оваа табела со податоци е само просек од оние собрани од референците. )
(***: Различни експерименти пресметале различни проценки на стандардната моларна ентропија за куриум триоксид: Москин пријавил стандардна моларна ентропија од 144,3 J/molK (без дадена несигурност). Веструм и Генволд пријавиле вредност од 160,7 J/molK (без дадена несигурност), а вредноста на Конингс е пријавена дека е 167 +/- 5 J/molK. )
Токсикологија
Куриум метал е радионуклид и емитира алфа честички при радиоактивно распаѓање. Иако има полуживот од 34 ms, многу оксиди на куриум, вклучувајќи го и куриум секвиоксидот, имаат полуживот приближно илјадници години. Куриумот, во форма на куриум сесквиоксид, може да се вдишува во телото, предизвикувајќи многу биолошки дефекти. LD50 на куриумот е 3 микро-Ci преку голтање и вдишување и 1 микро-Ci преку апсорпција преку кожата. Во еден експеримент, стаорците биле запознаени со аеросолизирани честички на куриум (III) оксид. Иако експериментот докажал дека вдишениот 244 Cm2O3 е половина канцероген во споредба со вдишениот 239 PuO2, стаорците сепак страдале од многу биолошки деформитети, како што се кожни лезии, малигни тумори и неоплазми на белите дробови. Мала количина од популацијата на стаорци можеше да ги исчисти честичките куриум секвиоксид од белите дробови, што укажува на тоа дека куриум сесквиоксидот е делумно растворлив во белодробната течност.
Апликации
Куриум (III) оксид е многу користен во индустриски реакции и реагенси. Неодамна во 2009 година, оксидите на актинид, како што е куриум сесквиоксидот, се разгледуваат за складирање (во форма на многу издржливи керамички стакларија) за транспорт на целните супстанци за фисија и трансмутација чувствителни на светлина и воздух.
Други реакции
Куриум сесквиоксидот спонтано ќе реагира со гасовит кислород на високи температури. На пониски температури, ќе се појави спонтана реакција во одреден временски период. Куриум триоксидот реагиран со вода се претпоставува дека дава реакција на хидратација, но малку експерименти се направени за да се докаже хипотезата. Се покажало дека куриум сесквиоксидот не реагира со азотниот гас, спонтано или неспонтано.
Црква „Св. Никола“ - Радожда
Свети Никола — православна црква во струшкото село Радожда. . Административно, црквата е дел на Третата струшка парохија при Струшкото архијерејско намесништво на Дебарско-кичевската епархија на МПЦ - ОА.
Дециметар
милиметар << сантиметар << дециметар << метар << километар
Список на нискобуџетни авиопревозници
Следува список на нискобуџетни авиопревозници подредени според матичната земја. Нискобуџетен авиопревозник е авиокомпанија која генерално нуди ниски цени во замена за елиминирање на многу традиционални патнички услуги.
Регионален пат 1306
Регионален пат 1306 (ознака: Р1306) — регионален пат во Македонија, со насока на движење исток-запад. Има вкупна должина од 51,1 километар и 4 делници. Патот започнува во градот Прилеп и се движи преку Крушево до демирхисарското село Сладуево.
Делници
Регионалниот пат 1306 според Јавното претпријатие за државни патишта има вкупно 4 различни делници.
NGC 125
NGC 125 — леќеста галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 125 се споменува и како UGC 286, MCG 0-2-48, CGCG 383-27.
Откривање
Објектот е откриен на 25 декември 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 125 е од видот S0-a. Видливиот сјај со голо око изнесува 12,1 m, оној во рамките на интервалот од минималната до максималната честота 13,1 m, додека површинскиот сјај изнесува 13 m/лм2. NGC 125 има привидни димензии од 1,8' х 1,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 28 м 50,3 с, а неговата деклинација, односно висината на лакот на тој агол, + 2° 50' 19". Положбениот агол на објектот е во износ од 85°.
Други поделби
Проучување на NGC 125 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1772. Во рамките на атласот на длабокото небо, Уранометрија 2000.00, објектот припаѓа на групата означена со бројот 216; додека во Каталогот на основни ѕвезди (GSC) е групиран под бројот 6. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 591.
Кучоска кула
Кучоска кула (Πύργος Κούτσου, Πύργος Κούτζης, Πύργος Ευκαρπίας) — средновековна одбранбена кула кај селото Кучос, Серско, Егејска Македонија.
Кулата е сместена на 4 км од Кучос по патот за Еноќој, во полето на 220 м од патот. Веројатно е изградена во XIV век и му припѓала на некој метох на светогорски манастир. Зачувана е во релативно лоша состојба. Има два ката и по својата морфологија е сродна со Мариината, Свотамаринската, Галачишката и кулата на Серскиот манастир.
Грена
Грена (Gröna) — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од градот Бернбург.
Платеници (филм)
Платеници (The Expendables) — американски акционен филм од 2010 година за кој сценариото е напишано од страна на Дејвид Калахам и Силвестер Сталоне кој воедно е и режисер на филмот.
Се работи за група платеници кои одат да ја урнат власта на војниот диктатор во мала јужноамериканска држава. Филмот претставува посвета на акционите филмови од 80-тите и 90-тите години на XX век, а во него своја улога играат многу акциони филмски ветерани од тоа време - Силвестер Сталоне, Арнолд Шварценегер, Брус Вилис, Долф Лундгрен, Мики Рорк, Џет Ли и Ерик Робертс, како и новите акциони ѕвезди Џејсон Стејтам, Тери Круз, Стив Остин и Гери Денијелс. Во филмот своја улога има и Ренди Котур.
Содржина
Група елитни платеници предводена од Барни Рос (Силвестер Сталоне) е пратена во Аденскиот заив во близина на брегот на Сомалија за да ги спречи локалните пирати да убијат група заложници. По успешно завршената мисија, таинствениот господин Чурч (Брус Вилис), им нуди да одат на неименуван јужноамерикански остров Вилена и да да ја урнат власта на локалниот диктатор генералот Гарз (Дејвид Зајас).
Елитниот тим на Рос, составен од платени убијци Ли Крисмас (Џејсон Стејтам), поранешен припадник на Специјалните воздухопловни сили кој совршено работи за ладно оружје; Јин Јанг (Џет Ли), мајстор за блиска борба; Аве Цезаре (Тери Круз) кој се познава со барни десет години и е специјалнист за оружје; Тол Роуд (Ренди Котур), вешт во разрушување и се смета за мозок на групата и Гунар Јенсен (Долф Лундгрен), борбен ветеран и професионалец за снајпери, а воедно се бори и против своите демони.
На испитувачката задача во Вилена, Барни и Крисмас се состануваат и остваруваат контакт со личноста Сандра (Жизел Итије), припадничка на локалниот покренат отпор. Исто така го запознаваат и поранешниот агент на ЦИА и оперативец Џејмс Морно (Ерик Робертс) и неговиот платеник Пејн (Стив Остин) кои ги здружиле своите сили со диктаторскиот режим на генералот Гарз. Кога работите ќе тргнат по зло, Барни и Крисмас ќе мораат да ја остават Сандра, така осудувајќи ја на мачење. Опседнат со тој неуспех, Барни го уверува тимот да се вратат назад во Вилена, да ја спасат заробената Сандра и да ја довршат започнатата мисија. А можеби и да го спасат сопствениот живот.
Извори
http://www.imdb.com/title/tt1320253/
Список на државни водачи во 93 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
ЖС „Кукуричани“
Железничка станица „Кукуричани“ — железничка станица во ,месноста на некогашното село Кукуричани, Општина Неготино, на железничкиот коридор 10 во јужниот дел на земјата.
ЖС Кукуричани е железничка станица и железничка крстосница на меѓународната железничка пруга Скопје - Гевгелија - Солун. Со изградбата на железничката пруга Скопје - Солун во 1873 година, во месноста Кукуричани е изградена железничка станица. Железничката станица Кукуричани, која се наоѓа веднаш на десниот брег на реката Вардар, помеѓу железничките станици Градско и Криволак, односно помеѓу железничките стојалишта Стоби и Црвени Брегови е во функција сè до денес и е најчесто одредиште на риболовците од цела Македонија. Од главната станица Скопје е оддалечена 89,1 километри.
Брањате
Селото е познато по блиската населба од младото камено време — една од најстарите во Европа.
Географија и местоположба
Селото се наоѓа на околу 13 километри североисточно од градот Бер, на надморска височина од 25 метри. Сместено е во Солунското Поле.
Историја
Селото во минатото била чиста македонска населба.
Стопанство
Зголемувањето на бројот на жители низ текот на годините се должи на плодната почва и плодните обработливи површини, со кои располага селото и кои целосно се наводнуваат.
Населението произведува големи количества памук, овошје и други земјоделски производи. Покрај земјоделието, во селото е развиено и сточарството, особено одгледувањето крави.
Население
К’нчов ја спомнува со 80 македонски жители, додека во 1913 година е забележана со 29, а во 1920 година со 53 жители. Оваа некогашна чифлигарска населба по 1923 година израснала во поголема населба, бидејќи тука биле населени 61 семејство на грчки бегалци од Никомедија, со вкупно 243 жители. Во 1928 година, селото имало 278 жители, во 1940 година 841, во 1951 година 880, во 1961 година 949, во 1971 година 877, во 1981 година 948, а во 1991 година 813 жители.
Самоуправа и политика
Селото се наоѓа во општинската единица Апостол Павле со седиште во селото Микрогуш, која припаѓа на поголемата општина Бер, во округот Иматија. Воедно, селото е дел од општинскиот оддел Брајнат, во кој се наоѓа само селото Брањате.
Неолитска населба
Населбата од младото камено време во Брањате се наоѓа на околу 2 километри од самото село. Претставува една од најраните познати наоѓалишта во Македонија, потекнувајќи од 6250-6050 п.н.е., претпоставувајќи дека имало население помеѓу 500-700.
Била ископувана опширно во три фази (во 1961, 1963 и 1964) од страна на Р. Џ. Роден и неговата екипа. Наоѓалиштето покрива подрачје од околу 1690 м² имал катни градби 12 на 12 метри; куќите во Брањате биле градени — како и повеќето градби низ младото камено доба во Егејска Македонија — од слама и кал на дрвена рамка. Предмети кои биле откопани во наоѓалиштето биле „кремени сечила, камени скепари, глинени фигури, печати за украси на тело, други украси и камени алатки“. Археолошките ископувања на древната населба, исто така, откриле глинени скулптури од заоблени жени. Грнчарски, особено големи предмети, биле пронајдени во наоѓалиштето, некои високи и до 60 сантиметри и со зафатнина од 85 литри. Местото првично се наоѓало на бреговите на Солунскиот Залив или веројатно на некое езеро или лагуна. До 1930-тите години, мочуриштето на Ениџевардарското Езеро ја покривало областа.
Тителски Брег
Тителски Брег (српски : Тителски Брег) е висорамнина  која  се наоѓа во Војводина покраина, Србија. Се наоѓа во југоисточна Бачка ( Шајкашки регион), помеѓу градот Тител на југ, селата Лок, Вилово и Шајкаш на југозапад, селото Мошорин на север и реката Тиса во исток. 18 километри е долга и 7,5 километри широка, со стрмни карпи, високи до 60 метри долж Тиса. Ридот има рамен врв со надморска височина од околу 100 до максимални 128 метри. Карпите и рамниот врв му даваат меса изглед. Ридот е интересна географска одлика бидејќи е единствениот рид во Бачка, од кој повеќето е рамна рамнина. Тоа е формација на лес депонирана за време на плеистоценот, покажувајќи шест различни ленти, видливи во доловите на работ.
Момина солза
Момина солза (Convallaria majalis) или ѓурѓовденче — единствен вид од родот Convallaria. Цвета во мај. Има ѕвонести цветови. Сите делови од растението се отровни. Таа е лековито растение и се користи за лекување на срцеви болести. Околу 38 различни срцеви гликозиди се пронајдени во момината солза, меѓу кои и: конваларин, конваламарин, конвалатоксин и др.
Распространетост
Момина солза живее во Европа, но не на Средоземјето ниту крај Атлантикот. Постои источна варијанта, (manschurica) што расте во Јапонија и во делови од источна Азија. Исто така во ограничен број, ова растение го има иво источниот дел од САД, познато како варијанта монтана. Постои несогласување околу тоа дали ова растение е навистина ендемско во САД или е донесено.
Христијанска легенда
Англиското име на ова цвеќе „Крин од долината“ (lily of the valley) е употребено во некои преводи на Библијата, во песна над песните 2:1, но хебрејскиот израз shoshannat-ha-amaqim во оригиналниот текст (буквално значи крин од долината) не се однесува на овој вид растение.
Симбол е на понизност и скормност во религиозното сликарство, но исто така го означува и Второто пришествие на Христос.
Биндорф (Саксонија-Анхалт)
Биндорф (Biendorf) — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од градот Бернбург.
NGC 6524
NGC 6524 — елиптична галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6524 се споменува и како UGC 11079, MCG 8-33-5, CGCG 254-6, KARA 841, IRAS 17578+4553.
Откривање
Објектот е откриен на 22 октомври 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6524 е од видот E-S0. Видливиот сјај со голо око изнесува 12,8 m, а оној во рамките на интервалот од минималната до максималната честота 13,8 m, додека површинскиот сјај изнесува 13 m/лм2. NGC 6524 има привидни димензии од 1,4' х 1'.